**CONVOCATÒRIA D’AJUTS PER A LA REALITZACIÓ DE PROJECTES DE RECERCA PER A GRUPS D’ESTUDIANTS A LA UNIVERSITAT POLITÈCNICA DE CATALUNYA**

**1. Introducció**

En el marc de la societat del coneixement, la recerca assumeix un paper fonamental per a la generació i la transmissió de coneixements. De la recerca han de sorgir projectes de desenvolupament i d’innovació que, transferits als sector productiu, contribuiran al desenvolupament científic i tecnològic del país, en definitiva al benestar social.

Els estudiants de la UPC des de fa anys han desenvolupat projectes de recerca, de diferents àrees de coneixement, com robots, satèl·lits, automòbils, ... Aquesta tasca ha contribuït de manera molt positiva a la seva formació acadèmica i el treball en grup i a començar a fer recerca en un tema original i innovador.

Des del pla de govern de la UPC i des de les actuacions a curt i mitjà termini, s’evidencia la voluntat de potenciar i impulsar la recerca entre el personal i estudiants de la universitat.

La present convocatòria pretén facilitar i fomentar la iniciació a la recerca dins del col·lectiu d’estudiants/es de darrers crèdits de titulacions.

**2. Objecte**

Es concediran un mínim de **7 ajuts** a grups d’estudiants de les titulacions de la UPC amb la finalitat que desenvolupin un projecte de recerca.

L’objecte d’aquests ajuts és recolzar als estudiants universitaris de la UPC a iniciar-se en activitats de recerca, contribuint a la seva formació integral. L’ajut haurà de servir per a què els estudiants prenguin contacte amb la recerca científica, tecnològica i/o artística per tal que en un futur proper pugui ser-li útil a l’hora de decidir estudis de doctorat.

Aquests ajuts aniran a càrrec de la partida pressupostària 228.10 del pressupost de 2011.

**3. Requisits dels participants**

a) Estar matriculat en el curs d’enguany (2010-11) a la UPC.

b) Disposar d’un tutor, que haurà de ser un PDI de la UPC.

**4. Pagament**

La quantia total dependrà de la qualitat del projecte, aquest import serà com a màxim de 6.000 €.

L’ajut es lliurarà en una sola vegada a l’Escola o Facultat on els estudiants estiguin cursant els seu estudis, qui gestionarà l’assignació.

**5.** **Criteris d’avaluació i selecció**

La selecció dels candidats serà efectuada per una Comissió designada pel Consell d’Estudiants i ratificada per la Comissió de Recerca del Consell de Govern de la UPC d’acord amb els criteris següents:

* Nombre d’estudiants participants en el projecte.
* Memòria del projecte amb pressupost inclòs.
* Interès estratègic per a la UPC del projecte de recerca a desenvolupar.
* Perfil de la titulació en què està matriculat d’acord al projecte i any acadèmic que està cursant.
* Es tindrà en compte la situació acadèmica de l’estudiant proposat com a responsable del projecte, per tal que aquesta dedicació no interfereixi en el seu rendiment acadèmic.

Un mateix PDI no podrà ser tutor de més d’un ajut.

**6. Deures dels beneficiaris/es**

**a**. Continuar els estudis dels que es troba matriculat durant el curs d’enguany.

**b.** Fer esment de l’ajut i presentar una breu memòria de l’activitat i resultats al final del període

La duració màxima de les activitats planificades serà de 12 mesos a partir de la data de concessió.

**7. Sol·licituds , documentació i termini de presentació**

El termini de presentació de les sol·licituds dels candidats/candidates restarà obert des del dia 23 de febrer de 2011 fins el dia 4 d’abril de 2011**.**

Per concórrer a aquestes ajuts, caldrà que els candidats enviïn la sol·licitud (annex I) que s’adjunta a la convocatòria i la següent documentació:

* Aquesta sol·licitud haurà d’estar avalada per PDI amb adscripció a alguna unitat bàsica de la UPC.
* Breu memòria del projecte de recerca.
* Desglòs del pressupost sol·licitat

a l’adreça **rosa.gimeno@upc.edu****.**

Vicerectorat de Política Científica

**ANNEX I**

**SOL·LICITUD DE PARTICIPACIÓ A LA CONVOCATÒRIA D’AJUTS PER A LA REALITZACIÓ DE PROJECTES DE RECERCA PER A GRUPS D’ESTUDIANTS A LA UNIVERSITAT POLITÈCNICA DE CATALUNYA**

## **Dades personals de l’estudiant (responsable del projecte)**

|  |  |  |  |
| --- | --- | --- | --- |
| 1r cognom |  | 2n cognom |  |
| Nom |  | DNI/passaport |  |
| Adreça  |  | Població |  |
| Codi Postal |  | Tel. |  | E-mail |  |

## **Dades acadèmiques**

|  |  |
| --- | --- |
| Titulació que està cursant  |  |
| Total de crèdits superats |  |
| Nom del PDI Tutor  |  |
| Unitat Bàsica d’adscripció del PDI |  |

## **Estudiants participants al projecte**

|  |  |  |
| --- | --- | --- |
| Nom i cognom | Titulació que està cursant | Total de crèdits superats |
|  |  |  |
|  |  |  |
|  |  |  |
|  |  |  |
|  |  |  |

## **Sol·licito**

|  |
| --- |
| Participar a la convocatòria 2011 d’ajuts destinats a la realització de projectes de recerca per a grups d’estudiants a la UPC, per a la qual cosa aporto la següent documentació: |
|  ⬜ Breu memòria del projecte (com a màxim un full) signat tutor-avalador del projecte |

Signatura de l’interessat i data: Vist-i-plau del Director del Centre

Barcelona, \_\_\_\_\_ de \_\_\_\_\_\_\_\_de 2011

VICERECTOR DE POLÍTICA CIENTÍFICA